Č. p.: KM-OP-2023/003051-007

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky

**Adresa:** Pribinova 2, 812 72 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Ing. Lýdia Majerníková, odbor protokolu kancelária ministra vnútra SR

**Telefón:**  +421250944308

**E-mail:** [lydia.majernikova@minv.sk](mailto:lydia.majernikova@minv.sk)

**URL zverejnenej zákazky:** <https://josephine.proebiz.com/sk/tender/49929/summary>

# Opis

**Názov zákazky:** Darčekové balíčky – vianočné balenie trubičiek a mikulášske balíčky

**Druh zákazky:** §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

**CPV:** 18530000-3 - Dary a ceny

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Miesto poskytovania služieb/dodania tovaru:**

Ministerstvo vnútra Slovenskej republiky, Pribinova 2, 812 72 Bratislava

**Termín splnenia zákazky:**

05.12.2023

**Opis predmetu zákazky:**

**Darčekový mikulášsky balíček**

**Hmotnosť balíčka: 440 g**

**Počet balíčkov: 100 ks**

**Obsah balíčka:**

Košický med - bielková pena s arašidmi medzi oblátkami poliata tmavou polevou. Cukrovinka.

Zloženie: Bielková pena 67% (cukor, glukózový sirup, sušené vaječné bielka, ocot, voda), Tortové oblátky 14% (pšeničná múka, kokosový olej, emulgátor: sójový lecitín, kypriaca látka: uhličitany sodné, soľ), Arašidy 10%, Tmavá poleva 9% (cukor, čiastočne stužený rastlinný tuk palmový, repkový, sójový, tuk z orechov shea v rôznom pomere, kakaový prášok so zníženým množstvom tuku, sušená mliečna srvátka, emulgátory: sójový lecitín, E476, aróma).

Hmotnosť: 70 g

Počet balení v jednom balíčku: 2 ks

Kornútok biely – bielková pena v kornúte poliata tmavou polevou. Cukrovinka.

Zloženie: Bielková pena 72% (cukor, glukózový sirup, sušené vaječné bielka, ocot, voda), Kornút 16% (voda, pšeničná múka, repkový olej, kokosový tuk, emulgátor: sójový lecitín, prášok s vanilkovou príchuťou (kukuričný škrob, aróma, farbivá: karotény, riboflavíny), kypriaca látka: uhličitany sodné, jedlá soľ, farbivo: E150d, stabilizátor: arabská guma, sladidlo: sacharin), Cukrárska poleva tmavá 12% (cukor, rastlinný tuk RSPO-MB (palmojadrový, palmový a shea), kakaový prášok so zníženým množstvom tuku (15%), emulgátory: sójový lecitín E322, polyglycerol-polyricin-oleát E476, vanilkový extrakt Bourbon Madagascar)

Hmotnosť: 25 g

Počet balení v jednom balíčku: 2 ks

Sultánka - bielková pena na oblátke zdobená arašidmi, brusnicami a tmavou polevou. Cukrovinka.

Zloženie: Bielková pena 62% (cukor, glukózový sirup, sušené vaječné bielka, ocot, voda), Arašidy 26%, Brusnice 9% (brusnice, trstinový cukor, slnečnicový olej), Tortová oblátka 2% (pšeničná múka, rastlinný tuk kokosový, emulgátor: sójový lecitín E322, kypriaca látka: hydrogén uhličitan sodný E500ii, soľ), Cukrárska poleva tmavá 1% (cukor, rastlinný tuk RSPO-MB (palmojadrový, palmový a shea), kakaový prášok so zníženým množstvom tuku (15%), emulgátory: sójový lecitín E322, polyglycerol-polyricin-oleát E476, vanilkový extrakt Bourbon Madagascar)

Hmotnosť: 55 g

Počet balení v jednom balíčku: 2 ks

Trubička arašidová - trubička máčaná v tmavej poleve, na povrchu sypaná mletými arašidmi, plnená bielkovou penou. Cukrovinka.

Zloženie: trubička 43% (pšeničná múka, pitná voda, cukor, kukuričný škrob, sušené odstredené mlieko, rastlinný olej slnečnicový, sušený vaječný žĺtok, emulgátor: slnečnicový lecitín, aróma vanilín, farbivo E150a), bielková pena 29% ( cukor, glukózový sirup, sušené vaječné bielka, ocot, voda ), cukrárska poleva tmavá 20% ( cukor, rastlinný tuk RSPO-MB ( palmojadrový, palmový a shea ), rastlinný olej slnečnicový, kakaový prášok so zníženým obsahom tuku (15%), emulgátory: sójový lecitín E322, polyglycerol-polyricin-oleát E476,vanilkový extrakt Bourbon Madagascar ),

mleté arašidy 8% .

Hmotnosť: 35 g

Počet balení v jednom balíčku: 2 ks

Trubička kokosová - trubička máčaná v tmavej poleve, na povrchu sypaná kokosom, plnená bielkovou penou. Cukrovinka.

Zloženie: trubička 43% (pšeničná múka, pitná voda, cukor, kukuričný škrob, sušené odstredené mlieko, rastlinný olej slnečnicový, sušený vaječný žĺtok, emulgátor: slnečnicový lecitín, aróma vanilín, farbivo E150a), bielková pena 29% ( cukor, glukózový sirup, sušené vaječné bielka, ocot, voda ), cukrárska poleva tmavá 20% ( cukor, rastlinný tuk RSPO-MB ( palmojadrový, palmový a shea ), rastlinný olej slnečnicový, kakaový prášok so zníženým obsahom tuku (15%), emulgátory: sójový lecitín E322, polyglycerol-polyricin-oleát E476,vanilkový extrakt Bourbon Madagascar ),

Kokos 8% .

Hmotnosť: 35 g

Počet balení v jednom balíčku: 2 ks

Textilné mikulášske vrecúško (mix farieb: červená, bordó, khaki, šedá)

Rozmer: 200 x 300 mm (š x v), výška vrecka po šnúrku 250 mm

Počet: 1 ks

**Vianočné balenie „Trubičky mix“**

**Hmotnosť balenia: 210 g**

**Počet balíčkov: 500 ks**

**Obsah balenia:**

Zloženie produktov rovnaké ako v mikulášskom balíčku:

trubička kokosová 35 g – 3 ks

trubička arašidová 35 g – 3 ks

balenie: blistrový PET obal, etiketa – vianočné prianie s podpisom ministra vnútra SR Matúša Šutaja Eštoka, v strede balenia previazané mašľou , šírka stuhy min. od 5 mm do 10 mm

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky

Cena musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese https: <https://josephine.proebiz.com/sk/tender/49929/summary>.

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
2. čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením.
3. Verejný obstarávateľ požaduje dodanie tovaru alebo poskytnutie služby:

1. ktorých dodávateľom je registrovaný sociálny podnik,

2. ktorých dodávateľom je fyzická osoba so zdravotným postihnutím, ktorá prevádzkuje alebo vykonáva samostatnú zárobkovú činnosť na chránenom pracovisku, alebo

3. ktoré sú dodávané chránenou dielňou alebo v rámci programov chránených pracovných miest, ak aspoň 30 % zamestnancov vykonávajúcich prácu v chránených dielňach alebo v rámci programov chránených pracovných miest tvoria osoby so zdravotným postihnutím alebo inak znevýhodnené osoby

# Kritériá vyhodnotenia ponúk

Verejný obstarávateľ bude brať do úvahy len číselnú hodnotu – najnižšia celková cena za poskytnutie predmetu zákazky v EUR bez DPH (ďalej len ,,cena“), ktorú uchádzač uvedie v ponuke.

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšie uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude objednávka/ na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk) a za predpokladu, že spĺňa/splní všetky požiadavky verejného obstarávateľa.

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V Bratislave, dňa 27.11.2023

..................................

Mgr. Peter Bartišek

Súhlas so spracovaním osobných údajov

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

Darčekové balíčky – vianočné balenie trubičiek a mikulášske balíčky

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

...............................................................

meno priezvisko a podpis

štatutárneho zástupcu uchádzača

Čestné vyhlásenie

Týmto ako uchádzač v zákazke:

Darčekové balíčky – vianočné balenie trubičiek a mikulášske balíčky

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

...............................................................

meno priezvisko a podpis

štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)